Girėnų tvenkinys
54°57′22″ š. pl. 23°4′3″ r. ilg.﻿ / ﻿54.95611°š. pl. 23.06750°r. ilg.﻿ / 54.95611; 23.06750 Girėnų tvenkinys – tvenkinys Lietuvoje, Šakių rajone, Šakių miesto rytiniame pakraštyje, Girėnų gyvenvietės šiaurinėje dalyje. Sudarytas užtvenkus bevardį upelį (Siesarties intakas) 1 km nuo jo žiočių. Tvenkinio ilgis iš šiaurės rytų į pietvakarius – 0,75 km, plotis – iki 0,14 km. Tvenkinio viduryje yra 0,32 ha pusiasalis, siauru sausumos ruožu sujungtas su vakariniu krantu, o tilteliu – su pietrytiniu krantu. Altitudė 54,2 m. Krantai žemi. Šiaurinėje pakrantėje plyti dirbami laukai, pietinėje – 1999 m. pasodintas ąžuolynas. Tvenkinys įrengtas 1974 m.